text: Sikrede sig fodbold-aktier for 50.000 kr. 
  13 december 2012 kl. 10.06
  En erhvervsmand fra Hedensted var blandt de første, der købte aktier for 50.000 kr. i Vejle Boldklub Kolding. Det fremgår af en fondsmeddelelse om insiderhandel, da han er bestyrelsesmedlem i klubben.
  1. divisionsklubben gennemførte torsdag en aktieemission, hvor direktøren i MCS Holding A/S, Mogens Svendsen, sikrede sig i alt 50.000 aktier til en kursværdi på 1,03 kroner per aktie. Deet vil sige, at han har givet 51.500 kr. for aktierne.
  Vejle Boldklub Kolding overvintrer i øjeblikket på en andenplads i den næstbedste danske række - en plads der giver adgang til Superligaen næste sæson, hvis jyderne kan holde positionen.
  Mogens Svendsen sidder i bestyrelsen for Vejle Boldklub Kolding. Derfor skal den store handel offentliggøres, når der tale om insider-handel.
  